Gården Veme er for lengst delt opptil flere ganger. Først trolig i Østre Veme og Vestre Veme. Så ble Vestre Veme del i Øvre Veme og Nedre Veme. Det er grunn til å tro at også Borgerud og Fonkalsrud, kanskje også Jonsrud, opprinnelig er utskilt fra Veme, som kanskje selv er skilt ut fra urgården Ve i Heradsbygda. Det er usikkert hvor gammel den opprinnelig er, men trolig er den svært gammel. Den er imidlertid ikke omtalt i gamle diplomer, men dukker først opp i skriftlige kilder på 1500-tallet.